ai4bharat/Pralekha huggingface dataset:
محنت اور روزگار کی وزارت
جناب بھوپیندر یادو کا کہنا ہے کہ دنیا نے مل کر صحت یاب ہونے اور بحالی کو انسان مرتکز عمل بنانے کا عزم کیا ہے
عالمی سماجی تحفظ اور پوری دنیا میں اس کی نقل و حمل ایک اہم مسئلہ ہے: شری یادو
محنت اور روزگار کے مرکزی وزیر جناب بھوپیندر یادو نے کہا ہے کہ دنیا نے مل کر صحت یاب ہونے اور بحالی کو انسان مرتکز عمل بنانے کا عزم کیا ہے۔ امرتسر میں منعقد ہونے والی ایل 20 افتتاحی میٹنگ سے ورچوئل طور سےخطاب کرتے ہوئے انہوں نے کہا کہ ہمیں اجتماعی طور پر اس بات کو یقینی بنانے کی ضرورت ہے کہ ہمارے کارکن اس متحرک ماحول میں پھلنے پھولنے کے لیے ضروری مہارتوں اور معلومات سے لیس ہوں۔
جناب یادو نے کہا کہ عالمی سماجی تحفظ اور پوری دنیا میں اس کی منتقلی ایک اہم مسئلہ ہے جس پر ہمیں توجہ مرکوز کرنی چاہیے۔ انہوں نے کہا کہ خاص طور پر غیر رسمی شعبے کو سماجی تحفظ کے دائرے میں لایا جانا چاہیے۔ انہوں نے مزید کہا کہ سماجی تحفظ کے لیے سماجی انشورنس اور سماجی امداد کی اسکیموں کا پائیدار امتزاج ہونا چاہیے۔
وزیر اعظم کے ’ناری شکتی‘ یا ’خواتین کی طاقت‘ کے وژن کے ساتھ ہم آہنگی کامظاہرہ کرتے ہوئے جناب یادو کہا کہ مزدور نفری میں خواتین کی شرکت کو بڑھانا ہوگا جس کے نتیجے میں مساوی، جامع اور ترقی یافتہ معاشرے کی تشکیل ہوگی۔
وزیر موصوف نے کہا کہ جی 20 کا تھیم ’واسودھیو کٹمبکم‘ ایک زمین، ایک خاندان اور ایک مستقبل کے تصور کی نشاندہی کرتا ہے۔ انہوں نے کہا کہ وزیر اعظم جناب نریندر مودی کا جی 20 کو فیصلہ کن اور عمل پر مبنی بنانے کا وژن ہمیں جی 20 میٹنگوں کے لیے ٹھوس نتائج حاصل کرنے کی ترغیب دیتا ہے۔
جناب یادو نے کہا کہ گزشتہ برسوں میں، جی20 اور ایل20 میٹنگوں نے مختلف پالیسی اقدامات کے ذریعے لیبر مارکیٹ کے چیلنجوں کے مسائل کو حل کرنے کی کوشش کی ہے جن پر وسیع پیمانے پر اتفاق کیا گیا ہے۔ اس کے علاوہ، ڈیجیٹل ٹیکنالوجی کے ابھرنے اور تکنیکی تبدیلی کے نتیجے میں کام کی دنیا میں بے مثال تبدیلیاں آئی ہیں، جن میں روزگار کی نئی شکلوں کا اضافہ، ڈیجیٹلائزیشن، مخصوص معیشت وغیرہ شامل ہیں۔
جناب یادو نے کہا کہ جی 20 کے زیراہتمام ایل 20 نے بہت ہی ٹھوس اور متعلقہ موضوعات کا انتخاب کیا جن میں عالمی سماجی تحفظ، سوشل سیکورٹی فنڈ کی منتقلی، مزدور نفری میں خواتین کی شرکت میں اضافہ اور کام کا مستقبل وغیرہ شامل ہیں ۔ انہوں نے کہا کہ انہیں یقین ہے کہ جی20 ممالک کی تمام ٹریڈ یونینز قابل عمل نتائج کے ساتھ سامنے آئیں گی۔ وزیر موصوف نے کہا کہ ہندوستان کی طرف سے جی 20 کی صدارت سنبھالنا ایک تاریخی واقعہ ہے اور یہ ہمیں دنیا کے چیلنجوں سے اجتماعی طور پر نمٹنے کا موقع فراہم کرتا ہے۔
سٹرک ٹرانسپورٹ اور شاہراہوں کی وزارت
جناب نتن گڈکری نے اقتصادی ترقی اور آلودگی کی سطح میں کمی کیلئے سبز توانائی کی اہمیت پر زور دیا
سڑک نقل وحمل اور شاہراہوں کے مرکزی وزیر جناب نتن گڈکری نے اقتصادی ترقی اور آلودگی کی سطح میں کمی کیلئے سبز توانائی کی اہمیت پر زور دیا ہے۔ تیسرے بھارت گرین انرجی ایوارڈز تقریب سے خطاب کرتے ہوئے انہوں نے کہا کہ بھارت دنیا میں قابل تجدید توانائی کی صلاحیت کے لحاظ سے چوتھا سب سے بڑا ملک ہے لیکن ہمارا مقصد پہلے اور سب سے آگے مقام تک پہنچنا ہے۔ انہوں نے کہا کہ بجلی کی مانگ میں مسلسل اضافہ ہورہا ہے اور اس لئے ہم سب کو مل کر کام کرنا چاہئے۔ وزیر موصوف نے کہا کہ ہمیں اس مانگ کو پورا کرنے کیلئےگھریلو کوکنگ اور روشنی ، زراعت ، ٹرانسپورٹ اور صنعتی شعبے میں زیادہ سے زیادہ سبزتوانائی کو شامل کرنا ہوگا۔
جناب گڈکری نے باقیات  کی درآمدات کم ہونے سے بڑے پیمانے پر ماحولیات کو فائدہ پہنچنے اورقومی توانائی کی حفاظت، ماحولیاتی تبدیلی اور پائیدار ترقی کے اہداف کو پورا کرنے کی سمت میں سبز توانائی کی شراکت پر روشنی ڈالی۔ انہوں نے اس بات کا بھی ذکرکیا کہ چاول ،مکئی اورگیہوں فاضل مقدار میں پڑے ہوئے ہیں اور ایتھنول بنانے کیلئے اس اضافی فضلہ کا بہتر استعمال کرنے کیلئے اقدامات اٹھانے ہوں گے۔ انہوں نے بتایا کہ صنعت صدفیصد ایتھنول کیلئے بھی تیار ہے۔ جناب گڈکری نے کہا کہ آخرکار کسانوں کو فائدہ پہنچانا ہے اور ہمیں سماجی اور اقتصادی طور پر کمزور طبقات کی ترقی کیلئے ان اسکیموں سے جوڑنا ہوگا۔
دیہی ترقیات کی وزارت
دیہی ترقیات کی وزارت نے آزادی کا امرت مہوتسو کے حصے کے طور پر دین دیال اپادھیائے گرامین کوشلیا یوجنا کے تحت ملک بھر میں روزگار میلوں کا انعقاد کیا
روزگار میلوں میں 30 بڑے سیکٹروں سے تعلق رکھنے والی بڑی صنعتوں نے شرکت کی
ملک بھر میں تقریباً 285 روزگار میلوں کا انعقاد کیا گیا جس میں 278 سے زیادہ اداروں نے شرکت کی
نئی دہلی:26 دسمبر،2021۔ آزادی کا امرت مہوتسو مہم کے ایک حصے کے طور پر 30 بڑے سیکٹروں کی بڑی صنعتوں نے 17 سے 23 دسمبر 2021 تک سات دنوں کے دوران ملک بھر میں منعقد ہونے والے روزگار میلوں میں حصہ لیا۔ دیہی ترقیات کی وزارت کی جانب سے دین دیال اپادھیائے گرامین کوشلیہ یوجنا  پروگرام کے تحت منعقد ہ ان روزگارمیلوں کو مختلف ریاستی دیہی روزی روٹی مشن اور پروجیکٹ پر عمل درآمد کرنے والی ایجنسیوں  نے سہولت فراہم کی۔
دین دیال اپادھیائے گرامین کوشلیہ یوجنا  عالمی معیارات پر اجرت پرتقرری سے متعلق اہم پروگراموں کے ایک پرجوش ایجنڈے کے ساتھ شروع کی گئی تھی۔ دیہی ترقیات کی وزارت نے 25 ستمبر 2014 کو دین دیال اپادھیائے گرامین کوشلیہ یوجنا  کے طور پر قومی دیہی روزی روٹی مشن کے تحت تقرریوں سے مربوط ہنر کی ترقی کے پروگرام کو نئی شکل دی۔ ڈی ڈی یو – جی کے وائی ایک ملک گیر پلیسمنٹ سے منسلک ہنر مندی کا تربیتی پروگرام ہے جسے دیہی ترقیات کی وزارت، حکومت ہند کی جانب سے مالی امداد دی جاتی ہے۔
فی الحال یہ پروگرام 27 ریاستوں اور 4 مرکز کے زیر انتظام علاقوں میں نافذ کیا جا رہا ہے اور اس کے 1891 منصوبوں میں 2369 سے زیادہ تربیتی مراکز ہیں جن کی شراکت میں 877 سے زیادہ پراجیکٹ پر عمل درآمد کرنے والی ایجنسیاں 57 شعبوں میں تربیت فراہم کر رہی ہیں اور 616 سے زیادہ ملازمت کے رول میں تربیت فراہم کررہی ہیں۔ کل 11.15 لاکھ امیدواروں کو تربیت دی جاچکی ہے اور ڈی ڈی یو- جی کے وائی پروگرام کے تحت اس کے آغاز کے بعد سے 7.13 لاکھ امیدواروں کو تربیت دی جا چکی ہے۔
لاکھوں ملازمت کے متلاشی افراد جنہوں نے ڈی ڈی یو- جی کے وائی پروگرام کے ذریعے یا دوسرے ذرائع سے تربیت حاصل کی انہوں نے روزگار میلوں میں حصہ لیا۔ ملک بھر میں تقریباً 285 روزگار میلوں کا انعقاد کیا گیا جس میں 278 سے زائد کمپنیوں نے شرکت کی۔ کچھ حصہ لینے والی کمپنیوں میں امیزن انڈیا، سوئیگی میڈ پلس، ایکسس بینک، کیا موٹر، انووسورس، فلپ کارٹ، نانا بھارت فرٹیلائزرس، ریلائنس ٹرینڈس، ویسٹ سائڈ، اسپینسر، لیلا ہوٹل، جے ڈبلیو میریوٹ، بنگلورو، ٹیم لیز سروسز وغیرہ شامل ہیں۔
حصہ لینے والی کمپنیوں کا تعلق 30 بڑے شعبوں/ کاروباروں سے تھا جن میں خردہ،تعمیرات، دواسازی ، مینوفیکچرنگ، ای کامرس، مائیکرو فنانس، افرادی قوت کا بندوبست، آئی ٹی- آئی ٹی ای، آٹوموبائل وغیرہ شامل ہیں۔ یہ روزگار میلے بہت کامیاب رہے جس میں ہزاروں دیہی نوجوانوں کو ملک کی چند معروف کمپنیوں کے ساتھ کام کرنے کے مواقع فراہم کیے گئے۔
ان روزگار میلوں کی جگہوں پر 18 سے 35 سال کی عمر کے ملازمت کے متلاشی افراد کو مفت مشورے فراہم کیے گئے جو 5ویں جماعت سے لیکر 10ویں جماعت کے درمیان اسکول کی تعلیم حاصل کر رہے ہیں اور سینئر سیکنڈری یا آئی ٹی آئی کی تعلیم حاصل کر رہے ہیں۔ تربیت کے بعد اہل امیدواروں کو براہ راست ملازمت کے ساتھ مختلف کاروباروں میں پری ٹریننگ کے لیے بھی منتخب کیا گیا۔ حصہ لینے والی کمپنیوں کو یہ بھی مشورہ دیا گیا کہ وہ اپنے آبائی ریاستوں سے باہر ملازمت کے لیے منتخب کیے گئے امیدواروں کے لیے کھانے اور رہائش کے لئے مناسب سہولتوں کو بھی یقینی بنائیں۔
ش ح۔م ع۔ ع ن
U NO: 14822
(Visitor Counter : 119
صحت اور خاندانی بہبود کی وزارت
کوویڈ ریلیف امداد سے متعلق اپ ڈیٹ
اب تک ریاستوں اور مرکز کے زیر انتظام خطوں کو 16،630 آکسیجن کونسٹریٹر 15،961 آکسیجن سلنڈر؛ آکسیجن جنریشن پلانٹس؛ 11،516 وینٹیلیٹر / بی آئی پی اے پی؛ 9 6.9 لاکھ ریمڈیسیویر انجکشن کو تیزی سے پہنچایا / روانہ کیا گیا
نئی دہلی۔ 23 مئی حکومت ہند کو 27 اپریل 2021 ء سے مختلف ممالک / تنظیموں سےکووڈ – 19 ریلیف میڈیکل سپلائی اور ساز و سامان کابین الاقوامی تعاون مل رہا ہے۔ یہ کووڈ – 19 مینجمنٹ کے سلسلے میں ریاستوں اور مرکز کے زیر انتظام خطوں کی کوششوں کی تکمیل کے طور بڑی تیزی سے بھیجا / فراہم کیا جا رہا ہے۔
27 اپریل 2021 سے 22 مئی 2021 تک مجموعی طور پر ، 16،630 آکسیجن کونسٹریٹر، 15،961آکسیجن سلنڈر، 19 آکسیجن جنریشن پلانٹس، 11،516 وینٹیلیٹر / بی آئی پی اے پی، 9 6.9 لاکھ ریمڈیسیویر انجکشن کو سڑک اور ہوائی راستے سے پہنچایا / روانہ کیا گیا۔
اسکاٹ لینڈ  ، گلیڈ ، یو ایس آئی ایس پی ایف ، کے او آئی سی اے  اور بدھسٹ سنگھ  سے 21/22 مئی 2021 کو موصول ہونے والی بڑی کھیپ۔
|
|
کھیپ
|
|
مقدار
|
|
آکسیجن کونسٹریٹر
|
|
100
|
|
وینٹیلیٹر/بی آئی پی اے پی/ سی پی اے پی
|
|
100
|
|
ریمڈیسیویر
|
|
29,296
مزید برآں ، موصول ہونے والے نیگٹو منفی پریشر کیریئر اور وائرل ٹیوب میڈیا
امدادی ساز و سامان کو ریاستوں / مرکز کے زیر انتظام خطوں کے لیے فوری طور پر مختص کرنا ، اور منظم طور پر تقسیم کرنا ایک جاری عمل ہے۔
مرکزی وزارت صحت مستقل طور پر اس کی مکمل نگرانی کر رہی ہے۔ مرکزی وزارت صحت میں ایک مخصوص کوآرڈینیشن سیل تشکیل دیا گیا ہے تاکہ بین الاقوامی تعاون غیر ملکی کووڈ امدادی ساز وسامان کی وصولی اور اس کی تخصیص کو بطور گرانٹ ، امداد اور چندہ کی شکل میں مربوط کیا جاسکے۔ اس سیل نے 26 اپریل 2021 ء سے کام کرنا شروع کر دیا ہے۔ وزارت صحت نے 2 مئی 2021 سے ایک معیاری آپریٹنگ طریقہ کار وضع کیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-4745
(Visitor Counter : 160
وزارات ثقافت
ثقافت کی وزارت ثقافتی ورثے کے تحفظ کے لیے ٹیگور کلچرل کمپلیکس اسکیم کی تعمیر کے لیے مالی امداد فراہم کرتی ہے: وزیر ثقافت
ثقافت، سیاحت اور شمال مشرقی خطے کی ترقی کے مرکزی وزیر جناب جی کشن ریڈی نے آج لوک سبھا میں بتایا ہے کہ ثقافت کی وزارت بنیادی ڈھانچے سے متعلق مدد فراہم کرنے کے لئے ‘ کلچرل کمپلیکسز کی تعمیر کے لیے مالی امداد’ اور ‘اسٹوڈیو تھیٹر سمیت تعمیراتی گرانٹس کے لیے مالی امداد’ کے نام سے مرکزی سیکٹر کی ایک اسکیم کا انتظام و انصرام کرتی ہے جو ثقافت سے متعلق ہے۔ ان اسکیموں کی تفصیلات ذیل میں دی گئی ہیں:-
ٹیگور کلچرل کمپلیکس کی تعمیر کے لیے مالی امداد کی اسکیم:
اس اسکیم کا مقصد نیو ٹیگور کلچرل کمپلیکس  کی تعمیر کے لیے مالی امداد فراہم کرنا ہے۔ جس میں موجودہ آڈیٹوریا/کلچرل کمپلیکس کی جدید کاری بشمول رابندرا بھونس، ‘سدنس’، ‘رنگ شالا’ وغیرہ شامل ہیں۔ کسی بھی پروجیکٹ کے لیے اسکیم کے تحت مالی امداد عام طور پر زیادہ سے زیادہ15.00 کروڑ روپے تک ہوتی ہے۔ مرکزی مالی مدد کی زیادہ سے زیادہ رقم جو اس اسکیم کے تحت دی جا سکتی ہے شمال مشرقی ریاستوں/مرکز کے زیر انتظام علاقوں میں منظور شدہ پروجیکٹ لاگت کا 90فیصد اور دیگر ریاستوں/مرکز کے زیر انتظام علاقوں میں کل منظور شدہ پروجیکٹ لاگت کے 60فیصد پر مشتمل ہوگی۔
اسٹوڈیو تھیٹر سمیت تعمیراتی گرانٹ کے لیے مالی مدد:
اسکیم کے کمپونیٹ کا مقصد غیر سرکاری تنظیم ، ٹرسٹ، سوسائٹیز، ثقافتی بنیادی ڈھانچہ کی تخلیق کے لئے حکومت کے اسپانسرڈ اداروں کو مالی مدد فراہم کرنا ہے۔ ، ان میں یونیورسٹی، کالج وغیرہ کے اسٹوڈیو، تھیٹر، آڈیٹوریم، ریہرسل ہال، کلاس روم وغیرہ شامل ہیں۔ اسکیم کے تحت نئی تعمیر یا تعمیر شدہ جگہ کی خریداری کے منصوبوں کے لیے زیادہ سے زیادہ امداد 50.00 لاکھ روپے ہے اور میٹرو شہروں میں تمام دیگر پروجیکٹوں کے لیے 25.00 لاکھ روپے کی زیادہ سے زیادہ امداد دی جاتی ہے جبکہ غیر میٹرو شہروں میں سبھی پروجیکٹوں کے لئے زیادہ سے زیادہ امداد 25.00 لاکھ روپے دی گئی ہے۔ اسکیم کے تحت کسی تنظیم کو دی گئی مددمنظور شدہ مدد تخمینہ لاگت زیادہ سے زیادہ 60فیصد تک محدود ہے۔
وزیراعظم کا دفتر
وزیراعظم نے مدھیہ پردیش کے شہر گوالیار میں ایک سڑک حادثے میں جانوں کے نقصان پر تعزیت کااظہار کیا
نئی دہلی، 23/مارچ- 2021۔
وزیراعظم جناب نریندر مودی نے مدھیہ پردیش کے شہر گوالیار میں ایک سڑک حادثے میں جانوں کے اتلاف پر رنج وغم کااظہار کیا ہے۔
ایک ٹوئٹ میں وزیراعظم نے کہا کہ‘‘ مدھیہ پردیش کے گوالیار میں سڑک حادثہ سے بہت دکھ پہنچا ہے۔ مہلوکین کے اہل خانہ سے میں اظہار ہمدردی کرتا ہوں اور ساتھ ہی زخمیوں کے جلد صحت یاب ہونے کی خواہش کرتا ہوں’’۔
کیمیکلز اور فرٹیلائزر کی وزارت
سدانند گوڈا نے کھاد کے شعبے کے حصص داروں کے ساتھ بات چیت کی
نئی دہلی، 19 مئی 2020 ۔ کیمیا اور کھاد کے مرکزی وزیر جناب ڈی وی سدانند گوڈا نے مختلف ریاستوں سے سرکاری افسروں، محکمہ کھاد کے افسروں، ترقی پسند کسانوں اور دیگر حصص داروں کے ساتھ ویڈیو کانفرنسنگ کے توسط سے میٹنگ کی۔
میٹنگ میں جناب گوڈا کو کھاد کے شعبے میں کی جاسکنے والی ممکنہ اصلاحات کے بارے میں اہم جانکاریاں دی گئیں۔
جناب گوڈا نے کہا کہ اصلاحات کا عمل ایک مسلسل جاری رہنے والا عمل ہے اور ملک میں کسانوں کو کفایتی شرح پر کھاد دستیاب کرانے کے لئے زیادہ صلاحیت کی ضرورت ہے۔ انھوں نے کہا کہ حصص داروں کو کسی تردد کے بغیر اپنے مشوروں کے ساتھ آگے آنا چاہئے تاکہ حکومت کے ذریعے حتمی پالیسی جاتی فیصلے کرتے وقت ان کے مشوروں کو پیش نظر رکھا جاسکے۔
اس میٹنگ میں محکمہ کھاد کے سکریٹری، محکمہ کھاد کے ایڈیشنل سکریٹری، کیرالہ اور اڑیسہ حکومتوں کے افسران نیز کھاد کمپنیوں کے نمائندوں نے شرکت کی۔
وزارت خزانہ
آسام اور مغربی بنگال کے چائے باغان مزدوروں خصوصاً خواتین اور بچوں کیلئے فلاحی اسکیم کے واسطے 1000کروڑ روپے فراہم کئے جائیں گے
نیشنل اپرینٹس شپ ٹریننگ اسکیم کو 3000کروڑ روپے سے زیادہ کی رقم کے ساتھ ازسر نو منظم بنایا جائے گا
نوجوانوں کے لئے روزگار کے مواقع بڑھانے کے لئے اپرینٹس شپ قانون میں ترمیم کی جائے گی
حکومت نے کووڈ-19 عالمی وبا کے دوران خصوصی طور پر سماج کے کمزور اور غیر محفوظ طبقوں کے تحفظ کے لئے بہت سے اقدامات کئے ہیں۔ آج پارلیمنٹ میں مرکزی بجٹ 22-2021 پیش کرتے ہوئے کارپوریٹ اور خزانے کی مرکزی وزیر محترمہ نرملا سیتا رمن نے کہا کہ 3 ہفتے کے طویل مکمل لاک ڈاؤن کے اعلان کے 48 گھنٹے کے اندر وزیراعظم نریندر مودی نے 2.76 لاکھ کروڑ روپے کی مالیت کے پردھان منتری غریب کلیان یوجنا  کا اعلان کیا۔ اس پی ایم جی کے وائی کے تحت 800 ملین لوگوں کو مفت اناج فراہم کیا گیا۔ کئی مہینوں کے لئے 800 ملین کنبوں کو کھانا پکانے کی گیس فراہم کی گئی اور 400 ملین سے زیادہ کسانوں، خواتین، بزرگوں، غریبوں اور ضرورتمندوں کو براہ راست نقد فراہم کی گئی۔
کمزور طبقوں کے لئے کئے گئے اقدامات کی روشنی میں وزیر خزانہ نے اعلان کیا کہ ایس سی ایس ٹی اور خواتین کے لئے اسٹینڈ اپ انڈیا کی اسکیم کے تحت قرض کی آمد کو مزید آسان بنانے کے لئے 25 فیصد سے 15 فیصد تک مارجن منی کی ضرورت کو کم کرنے کی تجویز ہے اور زراعت سے متعلق سرگرمیوں کے لئے قرضوں کو بھی شامل کرنے کی تجویز ہے۔
وزیر خزانہ نے آسام اور مغربی بنگال میں چائے باغان مزدوروں، خصوصاً خواتین اور بچوں کی فلاح کے لئے 1000کروڑ روپے فراہم کرنے کی تجویز رکھی ہے، جس کے لئے ایک خصوصی اسکیم وضع کی جائے گی۔
محترمہ نرملا سیتا رمن نے انکشاف کیا کہ قبائلی علاقوں میں 750 یک لویہ ماڈل رہائشی اسکول قائم کرنے کا نشانہ طے کر لیا گیا ہے۔ وزیر خزانہ نے کہا کہ اس طرح کے ہر اسکول کی یونٹ لاگت 20 کروڑ روپے سے بڑھا کر 38 کروڑ روپے کرنے کی تجویز ہے اور پہاڑی اور مشکل علاقوں کے لئے 48 کروڑ روپے بڑھانے کی تجویز ہے۔ اس سے قبائلی طلبہ کے لئے بنیادی ڈھانچے کی زبردست سہولتیں پیدا ہونے میں مدد ملے گی۔
محترمہ سیتا رمن نے مزید کہا کہ درج فہرست ذاتوں کی فلاح کے لئے پوسٹ میٹرک اسکالر شپ اسکیم کو مزید بہتر کیا گیا ہے اور اس سلسلے میں مرکزی امداد میں اضافہ کیا گیا ہے۔ وزیر موصوف نے اس بات کو اجاگر کیا کہ 26-2025 تک 6 سال کے لئے کُل 35219 کروڑ روپے الاٹ کئے جا رہے ہیں۔ اس سے 4 کروڑ درج فہرست ذاتوں کے طلبہ کو فائدہ ہوگا۔
وزیر خزانہ نے یہ بھی کہا کہ اس سال ایم ایس ایم ای سیکٹر کے لئے مصارف میں 15700کروڑ روپے کا اضافہ کیا جا رہا ہے، جو موجودہ سال کے مقابلے دو گنے سے بھی زیادہ ہے۔
نوجوانوں کے لئے روزگار بڑھانے کے اقدامات
حکومت نے نوجوانوں کے لئے اپیرنٹس شپ مواقع کو مزید بڑھانے کی غرض سے اپیرنٹس شپ قانون میں ترمیم کرنے کی تجویز رکھی ہے۔ وزارت خزانہ نے کہا کہ پوسٹ ایجوکیشن اپیرنٹس شپ، فراہم کرنے، گریجویٹ کی ٹریننگ فراہم کرنے اور انجینئرنگ میں ڈپلومہ ہولڈر کو تربیت فراہم کرنے کے لئے نیشنل اپرینٹس شپ ٹریننگ اسکیم این اے ٹی ایس کی موجودہ اسکیم کو 3000کروڑ روپے سے زیادہ کی رقم کے ساتھ ازسرنومنظم بنایا جائے گا۔
محترمہ سیتا رمن نے کہا کہ متحدہ عرب امارات کے اشتراک سے اسکل کوالیفکیشن، اندازے اور سرٹیفکیشن کے ساتھ ساتھ سرٹیفائیڈ ورک فورس کی تعیناتی کو مختص کرنے کے لئے ایک پہل جاری ہے۔ جاپانی صنعت اور ووکیشنل اسکل تکنیکی اور معلومات کے تبادلے کو آسان بنانے کے لئے جاپان اور ہندوستان میں ایک مشترکہ تربیتی انٹر ٹریننگ پروگرام بھی چل رہا ہے۔ وزیر خزانہ نے کہا کہ اس طرح کی پہل اور کئی ملکوں کے ساتھ کی جائے گی۔
وزارت دفاع
فضائیہ کبڈی چیمپئن شپ
ایچ کیو ایم سی کی جانب سے ، بیس ریپیئر ڈپو، پالم نے ایئرفورس اسپورٹس کنٹرول بورڈ کی ماتحتی میں 27ستمبر سے یکم اکتوبر 2021تک ایئرفورک کبڈی چیمپئن شپ کا انعقاد کیا۔ایئرکموڈور ایس ایس ریہل وی ایس ایم ، بیس ریپیئرڈپو کے ایئرآفیسرکمانڈنگ ، پالم نے 27اکتوبر ، 2021کواس پروگرام کی شروعات کی ۔ تمام کمان اورفضائیہ کے ہیڈکوارٹرسے 120فضائیہ کے جانبازوں پرمشتمل کل 8ٹیموں نے اس کھیل میں حصہ لیا۔
چیمپئن شپ کی اختتامی تقریب یکم اکتوبر ، 2021کو منعقد کی گئی ۔ اس موقع پر ایئرکموڈوایس ایس ریہل وی ایس ایم ، بیس ریپیئرڈپو کے ایئرآفیسرکمانڈنگ ، پالم مہمان خصوصی تھے۔ اپنے اختتامی خطاب میں مہمان خصوصی نے فاتح ٹیم کو مبارکباد دی اور کھلاڑیوں کے اصل کے جذبے کے ساتھ کھیلنے کے لئے شرکاء کی ستائش کی ۔انھوں نے یہ جانتے ہوئے خوشی ظاہرکی کہ کئی شرکاء نے پرو کبڈی لیک پلیٹ فار م پر اپنی چھاپ چھوڑ رکھی ہے ۔ انھوں نے تمام کھلاڑیوں سے سخت محنت جاری رکھنے اور بین الاقوامی اسپورٹس محاذ ہر اپنی خدمت اورملک کا نام روشن کرنے کی اپیل کی ۔
اختتامی تقریب میں آئی اے ایف ایئر واریئر ڈرل ٹیم  نے شاندار سنکرونائزڈ ڈرل موومنٹ کے ساتھ شائقین کو مسحور کردیا۔ اس پروگرام میں ارجن ایوارڈ یافتہ جناب رام میہرسنگھ ، جناب انوپ سنگھ اور دروناآچاریہ ایوارڈ یافتہ جناب بلوان سنگھ نے شرکت کی ، جنھوں نے اختتامی تقریب میں ہونہار نوجوان کبڈی کھلاڑیوں سمیت تمام شرکاء کا حوصلہ بڑھایا۔
وزارت دفاع
بھارتی فوج کی افسر میجر سمن گوانی کو اقوام متحدہ کا ایوارڈ
نئی دہلی،29 مئی، 2020، بھارتی فوج کی ایک افسر میجر سمن گوانی کو، جنھوں نے 2019 میں جنوبی سوڈان میں اقوام متحدہ کے مشن کے ساتھ خاتون قیام امن کے طو رپر کام کیا تھا، 29 مئی 2020 کو مایہ ناز‘‘یونائیٹیڈ نیشنز ملیٹری جینڈر ایڈوکیٹ آف دی ایئرایوارڈ’’دیا جارہا ہے۔ انھیں یہ ایوارڈ اقوام متحدہ کے قیام امن کے بین الاقوامی دن کے موقع پر نیو یارک میں اقوام متحدہ کے صدر دفتر میں منعقد ہونے والی ایک آن لائن تقریب میں اقوام متحدہ سکریٹری جنرل جناب اینتونیو گتریس کے ذریعے دیا جائے گا۔ میجر سمن کو یہ ایوارڈبرازیل کے بحری آفیسر کمانڈر پارلا مونتیرو دا کاسترو آروجو کے ساتھ دیا جائے گا۔
میجر سمن نے نومبر 2018 سے دسمبر 2019 تک یو این ایم آئی ایس ایس میں ایک فوجی مشاہد کے طور پر خدمات انجام دی تھیں۔ مشن کے دوران انھوں نے صنفی مسائل پر رابطے کے لیے پرنسپل فوکل پوائنٹ کے طور پر کام کیا تھا۔ افسر موصوفہ نے میدان میں انتہائی سخت حالات کے باوجود صنفی توازن برقرار رکھنے کے لیے مشترکہ فوجی گشت میں شرکت کی حوصلہ افزائی کی تھی۔ انھوں نے پورے جنوبی سوڈان میں مختلف مقامات کا دورہ کیا اور مشن کی منصوبہ بندی اور فوجی سرگرمیوں میں دونوں صنفوں کو مربوط کرنے کے لیے کام کیا۔ ا فسر موصوفہ کو نیروبی میں صنفی تشدد سے متعلق تنازع میں خصوصی تربیت میں شرکت کے لیے منتخب کیا گیا تھا۔ انھوں نے اس بات کا مظاہرہ کرنے کے لیے کہ کس طرح شہریوں، خاص طور پر تنازعات سے متعلق جنسی تشدد کے معاملے میں بچانے کے لیے جنسی منظر نامہ مددگار ہوسکتا ہے، اقوام متحدہ کے مختلف فورموں میں شرکت کی تھی۔ یو این ایم آئی ایس ایس فورس کے اقدامات کی مدد کرنے کے علاوہ انھوں نے سی آر ایس وی سے متعلق پہلوؤں کے بارے میں جنوبی سوڈان کی حکومت کی فوجوں کو تربیت بھی فراہم کی تھی۔افسر موصوفہ نے یو این ایم ا ٓئی ایس ایس میں منعقدہ یوم اقوام متحدہ قیام امن فورس کی پریڈ میں کمان بھی کی تھی جہاں انھوں نے فوجی اور شہریوں کے یو این پی او ایل کے 12 دستوں کی کمان کی تھی۔
وزیراعظم کا دفتر
وزیر اعظم کی یونان کے وزیر اعظم سے ملاقات
وزیر اعظم جناب نریندر مودی نے 25 اگست 2023 کو ایتھنز میں یونان کے وزیر اعظم عالی جناب کیریاکوس میتسوٹاکیس سے ملاقات کی۔
2. دونوں رہنماؤں نے بالمشافہ اور وفود کی سطح پر بات چیت کی۔ وزیراعظم نے یونان کے جنگلات میں آتشزدگی کے المناک واقعات میں جانی و مالی نقصان پر اظہار تعزیت کیا۔
3. وزیر اعظم میتسوٹاکیس نے چندریان مشن کی کامیابی پر وزیر اعظم کو مبارکباد دیتے ہوئے اسے انسانیت کے لئے کامیابی قرار دیا۔
4. بات چیت میں تجارت اور سرمایہ کاری، دفاع اور سلامتی، ٹیکنالوجی، بنیادی ڈھانچہ، ڈیجیٹل ادائیگی، جہازرانی، ادویہ سازی، زراعت، مائیگریشن اور آمد و رفت، سیاحت، ہنر مندی کا فروغ، ثقافت، تعلیم اور عوام سے عوام کے تعلقات سمیت دوطرفہ ساجھے داری کے مختلف پہلوؤں کا احاطہ کیا گیا۔ انہوں نے یوروپی یونین، انڈو پیسیفک اور بحیرۂ روم سمیت علاقائی اور کثیر جہتی امور پر بھی تبادلہ خیال کیا۔ انہوں نے بین الاقوامی قانون، خودمختاری اور علاقائی سالمیت کے احترام پر زور دیا۔
5. دونوں فریقوں نے اپنے تعلقات کو ’اسٹریٹجک پارٹنرشپ‘ تک بڑھانے سے اتفاق کیا۔
ایتھنز
25اگست 2023
امور صارفین، خوراک اور عوامی تقسیم کی وزارت
خوراک سے متعلق پالیسی پرنظرثانی
نئی دہلی ،06 دسمبر : امورصارفین ، خوراک اور عوامی تقسیم کے وزیرمملکت جناب دانوے راؤصاحب داداراؤ نے آج راجیہ سبھا میں ایک تحریری جواب میں بتایاکہ ملک کی خوراک سے متعلق پالیسی پرنظرثانی کی کوئی تجویز نہیں ہے ۔ حکومت ہند نے نیشنل فوڈ سیکوریٹی ایکٹ  تیارکیاتھا جو کہ جولائی 2013سے نافذ ہے ۔ این ایف ایس اے کے تحت نشانہ عوامی نظام تقسیم  کے تحت اناج حاصل کرنے کے لئے دیہی آبادی کے 75فیصد تک اور شہری آبادی کے 50فیصد تک عوام کو شامل کیاگیاہے ۔ اس طرح نیوٹری سیریلس /گیہوں /چاول بتدریج 1/2/3روپے فی کلوگرام کی شرح سے اناج حاصل کرنے کے لئے ملک کی تقریبا دوتہائی آبادی کو شامل کیاگیاہے ۔ اس ایکٹ کے تحت استفادہ کنندگان کی شناخت دوزمروں یعنی انتودیہ ان یوجنا  کے تحت شامل کئے گئے گھروں اور ترجیحی گھروں  کے تحت کی جاتی ہے جس کا تعین ریاست مرکز کے زیرانتظام خطے کے لئے کیاجاتاہے ۔ ترجیحی گھروں کو پانچ کلوگرام فی کس فی ماہ دیاجاسکتاہے ۔ جب کہ اے اے وائی گھروں جن میں غریب ترین عوام شامل ہیں ان کو 35کلوگرام اناج فی گھر ماہانہ ملتارہے گا۔ فی الحال یہ ایکٹ تمام ریاستوں اور مرکز کے زیرانتظام خطوں میں نافذ کیاجارہاہے ، جن میں تقریبا 80کروڑافراد کو بہت زیادہ رعایتی اناج فراہم کرایاجاتاہے ۔ اس بات کو یقینی بنانے کے لئے کہ سماج کے تمام کمزور اورضرورت مند طبقوں کو اس کا فائدہ حاصل ہو اس ایکٹ کے تحت بہت زیادہ لوگوں کو شامل کیاگیاہے ۔
حکومت ہند ریاست /مرکز کے زیرانتظام خطے کی حکومت کی درخواست پر قدرتی آفات کے لئے اضافی طورپر اناج مختص کرتی ہے ۔ موجودہ قاعدوں کے مطابق قدرتی آفات کے معاملے میں مطالبہ کئے جانے پرتین ماہ کے لئے ریاستوں /مرکز کے زیرانتظام خطوں کو موصولہ درخواست کی بنیاد پر اناج مختص کیاجاسکتاہے تاکہ راحت کے اقدامات متاثرنہ ہوں ۔
عوامی نظام تقسیم  کے ذریعہ این ایف ایس اے کا نفاذ مرکز اور ریاستی حکومتوں /مرکز کے زیرانتظام خطے کی انتظامیہ کی مشترکہ ذمہ داری ہے اور ریاستی حکومتیں /مرکز کے زیرانتظام خطے کی انتظامیہ این ایف ایس اے کے تحت استفادہ کنندگان کی شناخت کے لئے ذمہ دارہیں ۔ پی ڈی ایس کو پوری طرح کمپیوٹرائزڈکرنے کی اسکیم نے ملک بھرمیں صحیح استفادہ کنندگان کے نشاندہی کو یقینی بنایاہے ۔ اس کے علاوہ حکومت ہند نے تمام ریاستوں /مرکز کے زیرانتظام خطوں کے لئے پی ڈی ایس کے تحت معاشرے کے کمزورترین طبقات کو شناخت کرنے اورشامل کرنے اور ان کو راشن کارڈ جاری کئے جانے کے لئے خصوصی مہم چلانے کا مشورہ دیاہے ۔ تمام ریاستوں /مرکز کے زیرانتظام خطوں کے لئے یہ مشورہ بھی جاری کیاگیاہے کہ مستحق استفادہ کنندگان /گھروں کو محض اس وجہ سے فہرست نہ ہٹایاجائے کہ ان کے پاس آدھارنہیں ہے اورانھیں رعایتی اناج فراہم کرانے سے انکارنہ کیاجائےیا آدھار یا بائیومیٹرک تصدیق کی ناکامی پر این ایف ایس اے کے تحت خوراک کی سبسیڈی کی رقم منتقل کرنے سے انکارنہ کیاجائے ۔
کانکنی کی وزارت
کوئلے کی کانوں کی نیلامی
نئی دہلی ، 02اگست ، 2021
کوئلے کی کانوں کی نیلامی ایک مسلسل عمل ہے۔نیلامی کے عمل کی کامیابی کا بولی لگانے والوں کےردعمل پر منحصر کرتی ہے۔ممکنہ بولی دہندگان کو مزید لچک فراہم کرنے کےلئے مندرجہ ذیل پالیسی اقدامات کئے گئے ہیں:
1.13.03.2020میں نافذ کئے گئے منرل لا امینڈمنٹ ایکٹ ،2020 کے ذریعہ کول مائنز ایکٹ 2015 اور مائنز اینڈ منرلز ایکٹ 1957 ، میں کئی ترمیم کی گئی ہیں ،جس سے کانوں میں نیلامی میں وسیع شرکت اور مسابقت کو یقینی بنایا جا سکے گا۔ایکٹ میں ترامیم مندرجہ ذیل اختیارات دیتی ہیں:
کمپوزٹ پراسپیکٹنگ لائسنس اور کان کنی کے لیز کے لیے کوئلے کے بلاکس کی الاٹمنٹ جو مختص کرنے کے لیے کوئلے/لیگنائٹ بلاکس کی انوینٹری کو بڑھانے میں معاون ثابت ہوگی۔
مرکزی حکومت کی سابقہ منظوری کے لیے بار بار اور فالتو فراہمی کی ضرورت ہوتی ہے یہاں تک کہ ان معاملات میں جہاں مرکزی حکومت کی جانب سے کوئلہ/لیگنائٹ بلاک کی تقسیم یا ریزرویشن کی گئی ہو۔انہیں خود ہی ختم کر دیا گیا ہے۔
سی ایم ایس پی ایکٹ کے تحت کوئلے کی کانوں کے تھرڈ اور سیکنڈ شیڈیول کے اختتامی استعمال کا فیصلہ کرتے ہوئے مرکزی حکومت کو لچک فراہم کی جاتی ہے۔
وہ کمپنیاں جن کے پاس ہندوستان میں کوئلے کی کان کنی کا کوئی سابقہ تجربہ نہیں ہے وہ اب کول بلاکس کی نیلامی میں حصہ لے سکتی ہیں۔
2.کوئلے اور لگنائٹ کی فروخت کےلئے کوئلے اور لگنائٹ بلاکس کی نیلامی کا طریقہ کار 28.05.2020کو جاری کیاگیا۔
کوئلے کی وزارت نے کوئلے کی 41کانوں کی کمرشیل مائننگ کےلئے سی ایم ایس پی ایکٹ اور ایم ایم ڈی آر ایکٹ کے تحت 18.06.2020کو کوئلے کی کانوں کی نیلامی شروع کی تھی۔البتہ،نیلامی کے عمل کے دوران ،چھتیس گڑھ اور مہاراشٹر کی ریاستی حکومتوں سے مشورے کے بعد چھ کانوں کو فہرست سے واپس لے لیا گیا اور تین نئی کانوں کوجوڑ کر 38 کانوں کو نیلامی میں شامل کردیا گیا۔یہ 38کانیں سی ایم ایس پی ایکٹ کے تحت نیلامی کی گیارہویں میں شامل کردیا گیا اور ایم ایم ڈی آر ایکٹ کے پہلی قسط میں بھی کچھ سی ایم ایس پی کانوں کو شامل کیا گیا ،جنہیں پہلی پیش کی گئی نیلامیوں کی قسطوں میں شامل کیاگیا تھا۔
موجودہ پریکٹس کے مطابق ، وزارت ماحولیات ، جنگلات اور موسمیاتی تبدیل، فاریسٹ سروے آف انڈیا اور کوئلے کی وزارت کے ذریعے مشترکہ طور پر ایک مشق کی گئی تھی تاکہ کوئلے کی ایک بڑی تعداد کے تحفظ کی قیمت کا تعین کیا جا سکے۔ بلاکس اور ڈیسیژن سپورٹ سسٹم  سافٹ ویئر کی مدد سے کول بلاکس کو ہائی کنزرویشن ویلیو ، میڈیم کنزرویشن ویلیو اور کم کنزرویشن ویلیو کے تحت درجہ بندی کیا گیا۔ کوئلے کے بلاک کی کنزرویشن ویلیو سے قطع نظر ، کوئلے کی کان کنی کے لیے جنگلات کی زمین کو موڑنے کی ہر تجویز پر عمل درآمد کیا جاتا ہے اور ماحولیات ، جنگلات اور موسمیاتی تبدیلی کی وزارت اس کی خوبیوں پر کیس ٹو کیس کی بنیاد پر غور کرتی ہے۔
یہ معلومات آج راجیہ سبھا میں ایک تحریری جواب میں کوئلے کی کانوں اور پارلیمانی امور کے وزیر جناب پرہلاد جوشی نے دی۔
ش ح ۔ا م۔رب۔
U:7380
(Visitor Counter : 102